เอดีบีหั่นจีดีพีไทยโต0.8% พิษโควิดหนักส่งออกแบกไม่ไหว
เอดีบี หั่นจีดีพีไทยปี 2564 โต 0.8% ชี้ส่งออกแบกไม่ไหว หลังโควิด-19 ระลอกใหม่กระทบเศรษฐกิจฟื้นตัวช้า มีเป็นปัจจัยเสี่ยงมาก
22 ก.ย. 2564

ธนาคารพัฒนาเอเชีย (เอดีบี) ได้ปรับลดประมาณการเศรษฐกิจไทย (จีดีพี) ในปี 2564 ลงมาอยู่ที่ 0.8% จากคาดการณ์เดิมเมื่อเดือน เม.ย. ที่ผ่านมา ที่ 3% ขณะที่คาดว่าอัตราเงินเฟ้อจะอยู่ระดับเดิมที่ 1.1% พร้อมทั้งปรับลดแนวโน้มเศรษฐกิจไทยในปี 2565 ลงมาอยู่ที่ 3.9% จากคาดการณ์เดิมที่ 4.5% โดยคาดว่าอัตราเงินเฟ้อจะอยู่ที่ระดับ 1% เนื่องจากการแพร่ระบาดของโควิด-19 ระลอกใหม่ในประเทศไทย ส่งผลให้การฟื้นตัวของเศรษฐกิจยังเดินหน้าไม่ได้เต็มที่ แม้การเติบโตของการส่งออกสินค้าและสภาวะแวดล้อมที่เอื้ออำนวยจะช่วยลดผลกระทบทางลบจากโควิด-19 ต่อการเติบโตได้“การระบาดระลอกใหม่ รวมทั้งความกังวลเกี่ยวกับประสิทธิภาพและความล่าช้าของแผนวัคซีนของประเทศยังคงเป็นปัจจัยเสี่ยงต่อแนวโน้มเศรษฐกิจไทย” เอดีบี ระบุนอกจากนี้ เอดีบียังคาดการณ์การเติบโตทางเศรษฐกิจของประเทศกำลังพัฒนาในเอเชียที่ 7.1% ในปีนี้ ซึ่งเป็นการปรับลดจากที่เคยคาดการณ์ไว้ที่ 7.3% ในเดือน เม.ย. ที่ผ่านมา ส่วนปี 2565 คาดว่าการเติบโตจะเพิ่มขึ้นอยู่ที่ 5.4% จากคาดการณ์เดิมที่ 5.3%อย่างไรก็ดี โควิด-19สายพันธุ์ใหม่ การแพร่ระบาดภายในประเทศระลอกใหม่ การกลับมาดำเนินมาตรการควบคุมที่หลากหลายและการล็อกดาวน์ในระดับต่าง ๆ รวมถึงการบริหารจัดการวัคซีนที่ล่าช้าและไม่สม่ำเสมอนั้น กำลังทำให้โอกาสการฟื้นตัวของภูมิภาคนี้ลดน้อยลง